अन्ना की सुरक्षा में अब 11 पुलिसकर्मी रहेंगे तैनात  
टीम अन्ना के सदस्य प्रशांत भूषण और अरविंद केजरीवाल पर हुए हमलों के बाद महाराष्ट्र सरकार अन्ना हजारे की सुरक्षा फुलप्रूफ बनाना चाहती है।
टीम अन्ना के सदस्य प्रशांत भूषण और अरविंद केजरीवाल पर हुए हमलों के बाद महाराष्ट्र सरकार अन्ना हजारे की सुरक्षा फुलप्रूफ बनाना चाहती है। लिहाजा उनकी सुरक्षा में अब चार नहीं, बल्कि 11 सुरक्षाकर्मी तैनात रहेंगे। पुलिस कोई रिस्क नहीं लेना चाहती, इसलिए अब अन्ना से मिलने वालों की भी कड़ी सुरक्षा जांच की जा रही है।  पद्मावती मंदिर जहां दिल्ली के रामलीला मैदान से लौटने के बाद अन्ना रह रहे हैं, वहां पहले से ही मेटल डिटेक्टर लगा दिए गए हैं। अन्ना हमेशा से कहते रहे हैं कि उन्हें सुरक्षा की कोई जरूरत नहीं, लेकिन फिलहाल मौन व्रत पर होने की वजह से सुरक्षा के तामझाम पर उनकी प्रतिक्रिया नहीं मिल पाई।